title: Albert Marquet
text: « Marquet pesteyer da deneon tigiyir kotlize lava ik tota tiyid », ~ Marcelle yerumanikya setikeyer. Ede va bost ik kuksa ok bira ik molt me co krafiat, pune divrozara va yambik is vangrupera va intafa yamba tid merotisaca ; i va jontikote fum basitalkas va inafa modovasafa ezlopa ile widavafa iyepta, ile tizura ke izva. « Lava va grabom ke Marquet gorukon yordar, i va ra onton rusagafa is sfiafa vox onton rustonafa is jowikasa, tisa elza ke gloga is kelt voxis sazafa keska ». Bata yordara va listucaf lumack kaikfir.